News Update: Morningstar ประกาศรางวัล Morningstar Thailand Fund Awards 2022 6 กองทุนสร้างผลตอบแทนดีเยี่ยมในระยะยาว - FINNOMENA
Morningstar ประกาศผู้ชนะรางวัล Morningstar Thailand Fund Awards 2022 โดยเป็นรางวัลที่จัดขึ้นเพื่อช่วยนักลงทุนเลือกกองทุนที่สามารถเพิ่มมูลค่าให้กับนักลงทุนเมื่อเปรียบเทียบกับกองทุนกลุ่มเดียวกันในปี 2021 และในระยะยาว
29 มี.ค. 2565

วันนี้ (29 มี.ค.) Morningstar ประกาศผู้ชนะรางวัล Morningstar Thailand Fund Awards 2022 โดยเป็นรางวัลที่จัดขึ้นเพื่อช่วยนักลงทุนเลือกกองทุนที่สามารถเพิ่มมูลค่าให้กับนักลงทุนเมื่อเปรียบเทียบกับกองทุนกลุ่มเดียวกันในปี 2021 และในระยะยาว
“ผู้ชนะรางวัลในปี 2022 พิสูจน์ให้เห็นถึงการดูแลเงินลงทุนของผู้ลงทุนได้อย่างยอดเยี่ยม ความสามารถในการนำพาผู้ลงทุนผ่านพ้นช่วงตลาดผันผวนและสร้างผลตอบแทนได้อย่างดีเยี่ยมในระยะยาว เราขอชื่นชมและยินดีกับผู้ชนะรางวัลทุกท่านสำหรับความสำเร็จในครั้งนี้” Wing Chan กล่าว
โดยกองทุนที่ได้รับรางวัล Morningstar Thailand Fund Awards 2022 มีดังนี้
➢ กองทุนหุ้นขนาดใหญ่
K-STEQ กองทุนเปิดเค สตราทีจิค เทรดดิ้ง หุ้นทุน
➢ กองทุนหุ้นขนาดกลางและเล็ก
KKP SM CAP กองทุนเปิดเคเคพี SMALL AND MID CAP EQUITY (หน่วยลงทุนชนิดทั่วไป)
➢ กองทุนตราสารหนี้ระยะกลางและยาว
KKP ACT FIXED กองทุนเปิด เคเคพี แอ็กทิฟ ฟิกซ์ อินคัม
➢ กองทุนตราสารหนี้ระยะสั้น
SCBRF กองทุนเปิดไทยพาณิชย์เกษียณสุข (ตราสารหนี้)
➢ กองทุนรวมเพื่อการเลี้ยงชีพ ประเภทตราสารทุน
KEURMF กองทุนเปิดเค ยูโรเปียน หุ้นทุนเพื่อการเลี้ยงชีพ
➢ กองทุนรวมเพื่อการเลี้ยงชีพ ประเภทตราสารหนี้
TMBABRMF กองทุนเปิดทีเอ็มบี ธนไพบูลย์ เพื่อการเลี้ยงชีพ
บริษัทจัดการกองทุนยอดเยี่ยม
➢ ประเภทการลงทุนหุ้นภายในประเทศ: บริษัทหลักทรัพย์จัดการกองทุน ทิสโก้ จำกัด
➢ ประเภทการลงทุนตราสารหนี้ภายในประเทศ: บริษัทหลักทรัพย์จัดการกองทุน กสิกรไทย จำกัด
หมายเหตุ: รางวัลประเภทกลุ่มกองทุนมอร์นิ่งสตาร์ใช้ข้อมูลกองทุน ณ วันที่ 31 ธันวาคม 2021 โดยวิธีการให้รางวัลให้ความสำคัญกับช่วงระยะเวลา 1 ปี แต่กองทุนจะต้องมีผลตอบแทนที่ปรับด้วยความเสี่ยงที่แข็งแกร่งเมื่อเปรียบเทียบกับกลุ่มในช่วง 3 ปีและ 5 ปีจึงจะได้รับรางวัล การคัดเลือกผู้ชนะจะใช้ผลตอบแทนที่ปรับด้วยความเสี่ยง (Morningstar Risk) ที่พิจารณาในส่วนของความผันผวนที่เป็นลบมากกว่าความผันผวนที่เป็นบวก
ที่มา: Morningstar Thailand
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Morningstar
News Update
กองทุน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA